BASES PARA AS AXUDAS DO FOMENTO DO EMPREGO E DO EMPRENDEMENTO
ADMINISTRACIÓN LOCAL — Municipal — Ribadumia (Subvencións e axudas, 02/09/2020)

Resultando aprobadas definitivamente a modificación das “Bases para as axudas do fomento do emprego e do emprendemento aprobadas o 23 de maio de 2018”, aprobadas polo Pleno Municipal en sesión de 28 de maio de 2020, ao non terse presentado ningunha reclamación durante o prazo de exposición pública (BOP nº 117 de 19 de xuño de 2020), faise público o texto íntegro das mesmas que é do teor literal seguinte: O Concello de Ribadumia, coa finalidade de potenciar e colaborar dunha forma activa na xeración de emprego no municipio, convoca unha serie de axudas públicas para fomentar a ocupación laboral dirixida en 2 direccións complementarias: — Por unha banda, creando unha liña de axudas dirixida directamente ó FOMENTO DO EMPREGO para veciñas e veciños desempregados de Ribadumia, centrándose na mellora da empregabilidade das persoas en situación de desemprego e favorecendo a contratación de determinados colectivos (persoas que procuran o seu primeiro emprego, desempregados de longa duración, persoas con cargas familiares,.). — Por outra banda, concedendo axudas para o FOMENTO DO EMPRENDEMENTO, apoiando a posta en marcha de novos proxectos empresariais que consoliden o tecido empresarial e comercial de Ribadumia, establecendo unha serie de incentivos de índole económica que favorezan este tipo de iniciativas e a súa posterior contribución ó fomento da ocupación laboral. Estas axudas convócanse con carácter anual, coincidindo co ano natural, e sempre condicionadas á existencia de crédito orzamentario adecuado e suficiente no momento de outorgarse, sen prexuízo de que se poidan prorrogar por períodos anuais nas mesmas condicións, incluso de forma separada, segundo a demanda que teñan en cada momento. Poderán acollerse ás axudas de FOMENTO DO EMPREGO as PEMES, empresarios individuais e autónomos con domicilio fiscal no Concello de Ribadumia que contraten por conta allea traballadores inscritos como demandantes de emprego e empadroados no municipio cunha antigüidade de cando menos 3 meses. Así mesmo, os beneficiarios deben cumprir os seguintes requisitos: Poderán acollerse ás axudas de FOMENTO DO EMPRENDEMENTO as PEMES, empresarios individuais e autónomos que iniciasen a súa actividade empresarial a partir do día 1 de cada ano natural. Así mesmo, os beneficiarios deben cumprir os seguintes requisitos: 1. Que a persoa física ou xurídica teña o enderezo fiscal e social en Ribadumia e, cando menos, un dos titulares estea empadroado no Concello.2. Que sexan empresas de nova creación, considerando incluídos neste concepto os traspasos de negocios, pero non as transformacións de forma xurídica.3. Que, como mínimo, unha das persoas promotoras estea inscrita como demandante de emprego na data de inicio da actividade empresarial e cree, cando menos, o seu propio posto de traballo en calquera das formas xurídicas existentes.4. Non ter débedas, nin a empresa nin os socios, coa Seguridade Social, coa Axencia Tributaria nin co Concello de Ribadumia.5. Non concorrer, nin a empresa nin os socios, en ningunha das circunstancias previstas no artigo 10 da Lei 9/2007, do 13 de xuño de subvencións de Galicia nin no artigo 13 da Lei 38/2003, do 17 de novembro, xeral de subvencións. As axudas serán de índole económica, establecéndose 2 tipos en función do concepto que se fomente: Os beneficiarios das axudas para fomento do emprego percibirán unha cantidade económica única, consistente na achega dunha parte do importe que a persoa xurídica deba pagar en concepto de cotización empresarial á Seguridade Social polo traballador contratado. Este importe, repartido en 2 pagos e ata o máximo anual establecido para cada caso, poderá aplicarse ata un máximo de 3 traballadores por persoa xurídica e variará en función da duración do contrato, do tipo de xornada por realizar e da circunstancia específica do desempregado que se contrate: 1. Contratos a XORNADA COMPLETA: 2. Contratos de XORNADA PARCIAL SUPERIOR A 4 HORAS: 3. En calquera dos casos anteriores, e previa xustificación documental da situación de que se trate, incrementarase a porcentaxe correspondente nun 5% en caso de contratación de: Estas axudas a fondo perdido teñen como finalidade subvencionar os gastos da posta en marcha e do funcionamento da actividade empresarial durante os primeiros meses de actividade. O importe da axuda, ata un máximo de 2.000€, será de ata o 50% deses gastos iniciais realizados con posterioridade ó inicio da actividade empresarial (alta IAE) e estará supeditado ó mantemento da actividade durante, como mínimo, 18 meses. Para os efectos destas axudas, considéranse gastos subvencionables os seguintes: a. Existencias iniciais de mercadorías: ata o 50% da adquisición de materias primas e outros consumibles utilizados no proceso de produción. b. Ata o 50% do aluguer de local/nave, vehículos ou calquera outra maquinaria sempre que o elemento alugado sexa imprescindible para a realización da actividade. c. Subministracións e gastos correntes: ata o 50% dos gastos en teléfono, electricidade e/ou material de oficina directamente relacionados coa actividade empresarial. d. Ata o 50% dos gastos en equipos informáticos, programas e aplicacións informáticas directamente relacionados coa actividade empresarial. O procedemento de concesión destas axudas tramitarase en réxime de concorrencia non competitiva e ata o esgotamento do crédito orzamentario asignado, de acordo co establecido no artigo 19.2º da Lei 9/2007, do 13 de xuño, de subvencións de Galicia. O conxunto das axudas desta convocatoria son compatibles con calquera outra concedida por entidas públicas ou privadas, sempre que se cumpran os seguintes requisitos: As solicitudes das axudas reguladas na presente convocatoria presentaranse, segundo o modelo normalizado correspondente, no Rexistro xeral do Concello de Ribadumia ou por calquera outro medio previsto na Lei 39/2015, do 1 de outubro, do procedemento administrativo común das administracións públicas. As solicitudes, dirixidas á Concellería de Promoción Económica, deben ir acompañadas da seguinte documentación (orixinal ou copia compulsada): 1. NIF/CIF da entidade xurídica e alta no IAE ou documento equivalente, así como DNI da persoa solicitante.2. Escritura ou documento oficial no que conste a constitución da entidade e os estatutos polos que se rixa, debidamente inscritos no Rexistro mercantil ou equivalente.3. Certificado de que a entidade xurídica ten domicilio fiscal e, de ser o caso, social (para as axudas de fomento do emprendemento) no Concello de Ribadumia.4. Certificados de estar ó corrente nas obrigas coa Seguridade Social, coa Axencia Estatal de Administración Tributaria e co Concello de Ribadumia da sociedade e de todos os seus socios.5. Declaración xurada de non ter solicitado nin ser beneficiaria a entidade xurídica doutras axudas concedidas por outras administracións polos mesmos conceptos ou, en caso contrario, declaración xurada das axudas solicitadas e/ou concedidas con indicación das entidades ou administracións concedentes e dos importes económicos.6. Declaración xurada de que nin a entidade xurídica nin os socios concorren en ningunha das circunstancias previstas no artigo 10 da Lei 9/2007, do 13 de xuño de subvencións de Galicia nin no artigo 13 da Lei 38/2003, do 17 de novembro, xeral de subvencións.7. Certificación bancaria de número de conta onde recibir a transferencia en caso de concesión da axuda.8. No caso das axudas ó FOMENTO DO EMPREGO, ademais da documentación anterior, débese presentar: a. Copia dos contratos susceptibles de axuda segundo estas bases, con indicación expresa da duración dos mesmos, do tipo de xornada por realizar (se é parcial, con expresión do número de horas diarias) e, en caso de que se dea algunha das circunstancias recollidas no punto 3 do apartado 2.1., documento que certifique as mesmas. b. Certificado de empadroamento dos traballadores contratados, con indicación expresa da data de empadroamento. c. Copia do documento que acredite a situación como desempregado e a “Vida Laboral” da persoa contratada. d. Certificado ou documento oficial onde conste a cota empresarial que se aplica mensualmente a cada contrato, con indicación do seu importe económico. e. Certificado acreditativo das altas e baixas dos traballadores contratados no ano inmediatamente anterior, tomando como referencia a data de publicación das bases no boletín oficial correspondente. f. Declaración xurada da existencia de igualdade salarial entre traballadores contratados de distinto sexo e para o mesmo traballo.9. No caso das axudas ó FOMENTO DO EMPRENDEMENTO, ademais da documentación incluída nos puntos 1 a 7, débese presentar: a) Certificado de empadroamento, con indicación expresa da data do mesmo, de como mínimo 1 dos titulares da entidade xurídica. b) Copia de documento que acredite que, como mínimo, unha das persoas promotoras estaba inscrita como demandante de emprego na data de inicio da actividade empresarial. c) Copia da alta no correspondente réxime da Seguridade Social e “Vida Laboral” de, como mínimo, un dos promotores que cree o seu propio posto de traballo en calquera das formas xurídicas existentes. d) Relación das facturas presentadas susceptibles de subvención e copia das mesmas numeradas e ordenadas segundo a citada relación. e) Copia da solicitude de licenza de apertura, licenza de obras ou comunicación previa cando sexa necesario para o desenvolvemento da actividade. Toda a documentación debe presentarse debidamente cuberta, numerada, con data, identificación da persoa solicitante e/ou da entidade xurídica e debidamente asinada. Cando a solicitude non reúna os requisitos esixidos ou falte algún documento esixible segundo as bases, requirirase ós interesados para que, no prazo de 10 días NATURAIS, resolvan a falla ou acheguen os documentos preceptivos, con indicación de que, de non facelo así, desistirase da súa solicitude, arquivándose a mesma. O prazo de presentación de solicitudes será ata o último día hábil do ano natural de convocatoria ou ata esgotar o orzamento, contado desde o día seguinte á data da publicación destas bases no boletín oficial correspondente. A Xunta de Goberno local será o órgano competente para decidir sobre a concesión ou denegación das axudas, previa proposta do técnico local de emprego, dando conta das mesmas ó Pleno municipal coa periodicidade que aquela estime segundo as solicitudes que se vaian resolvendo. O prazo para resolver será, como máximo, de tres meses desde a presentación das solicitudes. Transcorrido este prazo sen que a Xunta de Goberno local dite resolución expresa entenderase desestimada a petición da axuda, podendo interpoñerse os recursos legalmente establecidos. Á resolución do procedemento daráselle publicidade polos medios habitualmente empregados no concello, especialmente a través da páxina web e/ou plataforma, e poderase notificar individualmente no correo electrónico indicado na solicitude, e segundo o establecido na Lei 39/2015, do 1 de outubro, de réxime xurídico das administracións públicas e do procedemento administrativo común. Unha vez concedidas as axudas faranse efectivas da seguinte forma: a. No caso das axudas ó FOMENTO DO EMPREGO, realizarase un 1º pagamento do 50% da contía total que corresponda segundo estas bases no momento en que se xustifique de forma fidedigna o pagamento da cotización empresarial á Seguridade Social dos primeiros 6 meses da contratación, facéndose efectivo o restante 50% pasados os 12 meses de contratación presentando a xustificación correspondente ós mesmos. b. No caso das axudas para FOMENTO DO EMPRENDEMENTO, realizarase un 1º pagamento do 75% da contía total que corresponda segundo estas bases no momento en que se xustifiquen de forma fidedigna os gastos subvencionables efectuados, facéndose efectivo o restante 25% pasados os 18 meses a que está supeditado o mantemento da actividade. En ambos os casos, deberase presentar unha relación ordenada e asinada polo responsable empresarial ou emprendedor que acompañe os xustificantes debidamente numerados e cotexados. Á parte do establecido na Lei 9/2007, do 13 de xuño, de subvencións de Galicia, serán obrigas das entidades beneficiarias as seguintes: 1. Cumprir os obxectivos que regulan estas bases e, de ser o caso, realizar a actividade ou as contratacións que fundamentan a concesión das axudas contempladas, na forma e prazos que se establecen.2. Xustificar en prazo o cumprimento dos requisitos e condicións, así como a realización da actividade e das contratacións e o cumprimento da finalidade que determine a concesión da subvencións.3. Realizar, en todo caso, as contratacións laborais de acordo coas categorías profesionais e salarios brutos anuais establecidos polo correspoNdente convenio laboral provincial ou polo que legalmente corresponda.4. Comunicarlle ó Concello de Ribadumia calquera modificación das condicións que se tiveron en conta no momento da concesión segundo a solicitude presentada, así como dos seus compromisos e obrigas.5. Someterse ás actuacións de comprobación que se decidan ou estimen pertinentes polo órgano concedente, así como ás actuacións de fiscalización e ós controis financeiros que lle correspondan ó Concello de Ribadumia como entidade concedente.6. Comunicar, tan pronto como se coñeza e, en todo caso, con anterioridade á xustificación dos fondos percibidos, a obtención doutras axudas, ingresos ou recursos que financien as actividades que se subvencionan con estas axudas.7. Conservar os documentos orixinais xustificativos da aplicacióndos fondos recibidos como mínimo ata pasado 1 ano desde a data de concesión da axuda ou, de ser o caso, o tempo que regulamentarimente se estableza.8. Proceder de forma inmediata ó reintegro das axudas recibidas no caso de incumprimento das normas reguladoras das mesmas. Ribadumia, 10 de agosto de 2020. O Alcalde, David J. Castro Mougán.